Anvendelsesvilkår for datakonverteringstjeneste

Disse anvendelsesvilkår for datakonverteringstjeneste ("Vilkår") er en bindende aftale mellem dig og Canon Inc. ("Canon"), der styrer din anvendelse af "Tjenesten", som det er defineret i artikel 1 heri.
Du kan acceptere Vilkårene ved at vælge "Accepter".  Hvis du ikke accepterer Vilkårene, må du ikke bruge Tjenesten.
Canon forbeholder sig ret til når som helst at modificere Vilkårene, som de ønsker det.  Hvis du ikke kan acceptere de modificerede Vilkår, må du ikke bruge Tjenesten.  Din fortsatte brug af Tjenesten vil også blive betragtet som en aftale i henhold til sådanne redigeringer.

1. Definition af Tjenesten

"Tjenesten" betyder en tjeneste, som konverterer dokument- eller billedfiler ("Indhold") på Canons server, når du udskriver Indhold med brug af bestemt programsoftware til mobile enheder ("Programmet").

2. Krav til brug af Tjenesten

2.1 Tiltænkt alder

Tjenesten er kun tiltænkt voksne personer.  Hvis du ikke har nået voksenstatus i det land eller område, du bor i, bør du ikke bruge Tjenesten.

2.2 Påkrævede miljøer

Brug af Tjenesten kræver (1) en mobil enhed, som Programmet er installeret på, og (2) internetadgang fra en sådan mobil enhed.  Tjenesten kan blive påvirket af ydelsen i disse miljøer.  Du er ansvarlig for forberedelse og vedligeholdelse af sådanne miljøer og afholdelse af eventuelle og alle udgifter, der er i forbindelse med dem.
Dit gebyr for kommunikationen kan være højt, afhængigt af den måde du bruger Tjenesten på.  Vi anbefaler, at du bruger en internettjeneste med fast beløb.

3. Retten til at bruge Tjenesten

I henhold til din overholdelse af Vilkårene tildeler Canon dig hermed en begrænset ret, der ikke er eksklusiv, ikke kan overføres, som er gebyrfri og kan tilbagekaldes, til personlig brug af Tjenesten.

4. Indsamlede oplysninger

Du accepterer, at Canon kan indsamle og bruge bestemte oplysninger fra dig, når du bruger Tjenesten.
Canon skal bruge de oplysninger, der er indsamlet fra dig, i overensstemmelse med Erklæring om personlige oplysninger ("Erklæring om personlige oplysninger") for datakonverteringstjeneste, der er angivet af Canon separat, og som udgør en del af Vilkårene og styrer din brug af Tjenesten.  Du skal læse og acceptere Erklæring om personlige oplysninger, før du bruger Tjenesten.  Hvis du ikke kan acceptere Erklæring om personlige oplysninger, må du ikke bruge Tjenesten.

5. Forbudte aktiviteter

Du accepterer, at du ikke må bruge Tjenesten til:

(1) at behandle noget indhold, der er ulovligt, chikanerende, truende, skadeligt, skadevoldende, nedsættende, ærekrænkende, misbrugende, voldeligt, uanstændigt, vulgært, indtrængende i en andens privatliv, ondsindet, racistisk eller etisk fornærmende eller på anden vis stødende,
(2) at deltage i nogen handling, der overtræder nogen lov, bestemmelse, vejledning, regel, ordre, overenskomst eller offentlig orden,
(3) at deltage i overtrædelse af copyright, varemærke, patent, handelshemmelighed eller andre immaterielle ejendomsrettigheder,
(4) at deltage i overtrædelse af rettigheder til beskyttelse af personlige oplysninger eller nogen anden retslig eller moralsk rettighed tilhørende en anden person,
(5) at behandle sjofle billeder, børnepornografi, billeder af børnemisbrug eller nogen andre tilsvarende billeder,
(6) at behandle oplysninger, der opmuntrer til krig, racediskrimination, religiøs forfølgelse, menneskehandel, prostitution, vold, brutalitet eller narkotikamisbrug,
(7) at designe, udvikle eller producere masseødelæggelsesvåben eller deltage i terrorisme eller andre militære handlinger,
(8) at deltage i nogen handlinger, der er knyttet til forbrydelser som hasardspil, obstruktion af forretning eller svindel,
(9) at forfølge, chikanere, true eller skade en anden person,
(10) at imitere eller udgive dig for at være en anden person eller enhed eller på anden måde fremstille dit tilhørsforhold med tilhørsforholdet tilhørende en anden person eller enhed,
(11) at behandle vira eller nogen anden computerkode, filer eller programmer, der er designet til at skade, forstyrre eller begrænse normal betjening af Tjenesten,
(12) at overtræde sikkerheden af Tjenesten gennem hacking, adgangskodemining eller andre metoder,
(13) at forstyrre eller afbryde Tjenesten eller eventuelle servere eller netværk, der anvendes til levering af Tjenesten, eller eventuelle politikker, krav eller bestemmelser for netværksanvendelse til levering af Tjenesten, eller
(14) at deltage i en anden handling, som Canon alene vurderer som upassende.

6. Ansvarsfraskrivelse

TJENESTEN OG SOFTWAREN, DER SKAL BRUGES TIL TJENESTEN, LEVERES PÅ EN "SOM DEN ER"- OG "FOREFINDES"-BASIS.  CANON GIVER IKKE NOGEN ERKLÆRING OG PÅTAGER SIG INGEN FORPLIGTELSER, HVERKEN DIREKTE ELLER UNDERFORSTÅET, VEDRØRENDE LEVERING OG DRIFT AF TJENESTEN OG DEN SOFTWARE, DER SKAL BRUGES TIL TJENESTEN.  BRUGEN AF DEN TJENESTE OG SOFTWARE, DER SKAL BRUGES TIL TJENESTEN, SKER EFTER EGET SKØN OG RISIKO, OG DU ER FULDT ANSVARLIG FOR EVENTUELLE OG ALLE SKADER ELLER TAB, DER OPSTÅR FRA ELLER I FORBINDELSE MED BRUGEN AF DEN TJENESTE OG SOFTWARE, DER SKAL BRUGES TIL TJENESTEN AF DIG, OG CANON ER IKKE ANSVARLIG FOR DEM.
I DET OMFANG, DET ER TILLADT I HENHOLD TIL GÆLDENDE LOV, FRASKRIVER CANON SIG UDTRYKKELIGT ALLE GARANTIER AF ENHVER ART, UANSET OM DE ER DIREKTE ELLER UNDERFORSTÅEDE, HERUNDER, MEN IKKE BEGRÆNSET TIL, ALLE UNDERFORSTÅEDE GARANTIER FOR SALGBARHED, EGNETHED TIL EN BESTEMT BRUG ELLER ET BESTEMT FORMÅL, TJENESTENS KOMPATIBILITET MED SÆRLIGE ANVENDELSER ELLER FORMÅL OG IKKE-KRÆNKELSE AF IMMATERIELLE RETTIGHEDER.  CANON GARANTERER IKKE, AT (1) TJENESTEN VIL OPFYLDE DINE KRAV, (2) DIN BRUG AF TJENESTEN VIL VÆRE UAFBRUDT, RETTIDIG ELLER SIKKER, ELLER AT (3) DEFEKTER I TJENESTEN VIL BLIVE RETTET.  ENDVIDERE GARANTERER CANON IKKE FOR RESULTATET AF DIN BRUG AF TJENESTEN MED HENSYN TIL NØJAGTIGHEDEN OG PÅLIDELIGHEDEN DERAF.

CANON ANBEFALER, AT DU IKKE BRUGER TJENESTEN TIL BEHANDLING AF NOGET INDHOLD, SOM ER VIGTIGT I FORHOLD TIL DETS ANKOMST ELLER DETS NØJAGTIGHED ELLER SIKKERHED, SOM DU ØNSKER AT BEVARE PRIVAT, ELLER SOM SKAL BEVARES PRIVAT ELLER FORTROLIGT (F.EKS. MEDICINSKE OPLYSNINGER, ØKONOMISKE OPLYSNINGER OG ANDRE FØLSOMME OPLYSNINGER).

7. Begrænsning af ansvar

Du må kun bruge Tjenesten, når du har forstået og accepteret, at de hændelser, der er angivet herunder, kan forekomme ved din brug af Tjenesten.  Canon er ikke ansvarlig over for dig for eventuelle hændelser, der refereres til herunder, eller tilhørende konsekvenser.

(1) Indholdet behandles ikke af nogen årsag, herunder, men ikke begrænset til, netværksmiljøet, teknisk begrænsning eller specifikation eller fejl i Tjenesten,
(2) Behandlingen af Indholdet tager et bestemt stykke tid,
(3) Udskriften af Indholdet afviger fra et tilsvarende billede, der vises på en mobil enhed,
(4) På grund af begrænsninger af sikkerheden, der bruges af Tjenesten, kan der ikke garanteres for nogen sikkerhed for Indholdet eller Tjenesten, eller
(5) På grund af vedligeholdelse, fejlgendannelse eller en vilkårlig anden årsag er Tjenesten midlertidigt suspenderet.

I INTET TILFÆLDE SKAL CANON VÆRE ANSVARLIG FOR NOGEN DIREKTE SKADER, INDIREKTE SKADER, HÆNDELIGE SKADER, SÆRSKILT DOKUMENTEREDE SKADER, FØLGESKADER ELLER PØNALT BEGRUNDEDE SKADER, HERUNDER, MEN IKKE BEGRÆNSET TIL, SKADER I FORBINDELSE MED TAB AF FORTJENESTE, GOODWILL, TAB AF DATA ELLER TID, DRIFTSAFBRYDELSE ELLER ANDRE TAB, SELV HVIS CANON ER BLEVET UNDERRETTET, ELLER SKULLE HAVE KENDT TIL MULIGHEDEN FOR SÅDANNE SKADER, DER MÅTTE OPSTÅ FRA ELLER I FORBINDELSE MED TJENESTEN, HERUNDER MEN IKKE BEGRÆNSET TIL DIN BRUG ELLER MANGLENDE EVNE TIL AT BRUGE TJENESTEN ELLER RESULTATERNE AF DIN BRUG AF TJENESTEN, UANSET OM SÅDANNE SKADER ER BASERET PÅ GARANTI, KONTRAKT, ERSTATNINGSRET, VEDTÆGT ELLER NOGEN ANDEN JURIDISK TEORI.

8. Udelukkelse fra fraskrivelse og begrænsning af ansvar

Nogle jurisdiktioner tillader muligvis ikke udelukkelse af bestemte garantier eller begrænsning af ansvar for bestemte skader.  I det omfang, det er tilladt i henhold til glædende lov, skal sådanne udelukkelser eller begrænsninger være gældende.

9. Skadesløsholdelse

Du accepterer at sikre, forsvare og holde Canon, deres datterselskaber, affilierede og underkontrahenter skadesløse over for alle krav, ansvar, skadeserstatninger, tab, omkostninger, udgifter eller afgifter (herunder rimelige advokatsalærer), der måtte opstå fra eller i forbindelse med (1) det Indhold, som du behandler via Tjenesten, (2) din brug af Tjenesten eller (3) din overtrædelse af Vilkårene.

10. Redigering, suspendering, tildeling og afslutning af Tjenesten

Canon forbeholder sig ret til når som helst at modificere, suspendere, tildele til tredjepart eller at afslutte Tjenesten, som de ønsker det, uden forudgående varsel til dig.  Canon er ikke ansvarlig for eventuelle skader eller tab, der pådrages af dig eller eventuel tredjepart på grund af redigering, suspendering eller afslutning af Tjenesten.

11. Offentliggørelse i forbindelse med lov eller regulativ

Canon kan offentliggøre Indholdet eller andre oplysninger, som Canon modtager, hvis de bliver bedt om det af en retsmyndighed, en anden myndighed, et kompetent rådgivende bureau eller en anden officiel myndighed i Japan eller et andet land eller område eller i overensstemmelse med gældende lov eller bestemmelse.  Canon er ikke ansvarlig over for dig for eventuelle skader eller tab, der måtte opstå i forbindelse med en sådan offentliggørelse.

12. Elektronisk kommunikation

Kommunikation mellem dig og Canon i forbindelse med brug af Tjenesten omfatter kommunikation ved brug af elektroniske midler.  Du accepterer, at du kan modtage beskeder fra Canon ved brug af elektronisk midler, f.eks. via e-mail, og at alle sådanne beskeder og anden kommunikation, som Canon leverer til dig elektronisk, overholder ethvert juridisk krav om, at sådanne beskeder og sådan kommunikation skal foregå skriftligt.

13. Overdragelse

Du må ikke overdrage, overføre eller på anden måde afhænde Vilkårene og nogen af de rettigheder, der er tildelt herunder, til nogen anden tredjepart, uden forudgående skriftlig samtykke fra Canon.

14. Ingen fraskrivelse

Canon's manglende udøvelse eller håndhævelse af nogen rettighed eller bestemmelse af Vilkårene skal ikke udgøre en fraskrivelse af en sådan rettighed eller bestemmelse.

15. Vilkårenes indbyrdes uafhængighed

Hvis nogen del af Vilkårene er ugyldige eller uden retskraft accepterer du, at en sådan del skal sammensættes på en måde, der er i overensstemmelse med gældende love og skal afspejle Canon's og din oprindelige hensigt, og dette skal ikke påvirke gyldigheden eller mulighed for håndhævelse af nogen andre vilkår eller rettigheder, som skal gøres gældende i det omfang, det er muligt.

16. Levetid

Uagtet dit ophør af brug af Tjenesten skal Vilkårene være gældende i det omfang, det er muligt.

17. Gældende lov eller jurisdiktion

Vilkårene er dækket af lovgivningen i Japan, og enhver retssag, der måtte opstå eller er relateret til Vilkårene eller din brug af Tjenesten, skal sendes til den eksklusive jurisdiktion af Tokyos forbundsdomstol.  Til trods for forestående vil din lokale jurisdiktion være gældende, hvis retten ikke tillader et sådant samtykke til denne jurisdiktion, og hvis domstolene udelukker Japans love fra at være gældende, vil lovene i det land eller det område, hvor du er bosiddende, gælde.

18. Hele aftalen

Vilkårene sammen med Erklæring om personlige oplysninger udgør hele aftalen og betingelserne mellem dig og Canon i forbindelse med Tjenesten.

Senest redigeret: 1/6/2016
