Personvernerklæring for datakonverteringstjeneste

Denne personvernerklæringen ("personvernerklæringen") for datakonverteringstjeneste beskriver informasjonen som Canon Inc. ("Canon") samler inn fra brukerne av tjenesten som definert i avsnitt 1 i denne erklæringen, over hele verden (underlagt enkelte unntak), og hvordan denne informasjonen brukes og videreformidles.
Ved å velge "Samtykker" samtykker du uttrykkelig i innsamling, bruk og videreformidling av informasjon som beskrevet i personvernerklæringen og vilkårene for bruk av datakonverteringstjenesten ("vilkårene").  Hvis du ikke samtykker i vilkårene i personvernerklæringen eller vilkårene, må du ikke bruke tjenesten.  Personvernerklæringen erstatter alle andre personvernerklæringer fra Canon i forbindelse med tjenesten.
Canon forbeholder seg retten til etter eget skjønn å endre personvernerklæringen når som helst.  Hvis du ikke samtykker i den endrede personvernerklæringen, kan du ikke bruke tjenesten.  Din fortsatte bruk av tjenesten skal regnes som samtykke til slike endringer.

1. Definisjon av tjenesten

Med "tjenesten" menes en tjeneste som konverterer dokumentet eller bildefilene ("innholdet") på Canons server når du skriver ut innholdet ved hjelp av bestemt programvare for mobile enheter.

2. Informasjon som Canon samler inn

Canon mottar følgende informasjon ("informasjonen") fra deg når du bruker tjenesten:

(a) innholdet du behandler via tjenesten;
(b) modellnavnet til skriveren du skriver ut innholdet på;
(c) informasjonen om utskriften (inkludert innstilling for tosidig utskrift, antall utskriftskopier, farge-/monokrominnstilling, papirstørrelse, antall sider, dokumenttyper, osv.);
(d) IP-adresse (Internet Protocol); og
(e) informasjon om den mobile enheten din, for eksempel operativsystemtype og versjonsnummer, språkinnstilling og tidssone.

3. Bruk av informasjon

Canon bruker informasjonen til følgende formål:

(a) for å levere deg tjenesten;
(b) for å utvikle og forbedre produktene og tjenestene til Canon;
(c) for å beskytte deg og andre, samt Canon og dets virksomhet;
(d) for å administrere og feilsøke tjenesten; eller
(e) på andre måter som angitt i personvernerklæringen eller vilkårene.

4. Videreformidling av informasjon

Informasjonen kan videreformidles til tredjeparter (inkludert Canons datterselskaper) i samsvar med personvernerklæringen.

4.1  Canon kan dele informasjonen med sine datterselskaper for at disse skal kunne utføre deler av tjenesten på vegne av Canon eller for andre formål i samsvar med personvernerklæringen.  Canons datterselskaper er pålagt å behandle informasjonen i samsvar med personvernerklæringen.

4.2  Canon kan bruke tredjeparts tjenesteleverandører og forretningspartnere for å levere tjenesten eller for å utføre funksjoner i forbindelse med tjenesten, og kan dele informasjonen med disse.  Disse tredjeparts tjenesteleverandørene og forretningspartnerne forbys å bruke informasjonen til noe annet formål enn å utføre funksjonene, og pålegges å holde informasjonen konfidensiell.

4.3  Canon kan videreformidle informasjon til tredjeparter av følgende årsaker:

(a) for å overholde lovgivning, bestemmelser eller rettskjennelser, som svar på stevninger eller lignende etterforskningskrav, rettskjennelser eller anmodning om samarbeid fra politimyndigheter, statlige etater eller private aktører;
(b) for å håndheve vilkårene eller andre avtaler eller policyer;
(c) for å utøve eller forsvare Canons juridiske rettigheter eller på andre måter som påkrevd i henhold i lov (i slike tilfeller kan Canon iverksette eller fraskrive seg juridiske virkemidler som Canon har tilgjengelige);
(d) når Canon mener at videreformidling er nødvendig i forbindelse med tiltak for å granske, forhindre eller andre handlinger når det gjelder ulovlig aktivitet, mistanke om svindel eller annen urett; eller
(e) for å beskytte og forsvare rettighetene, eiendommen eller sikkerheten til Canon, dets virksomheter, kunder eller medarbeidere eller andre.

4.4  Hvis Canon blir involvert i salg, sammenslåing, oppkjøp, salg av aktiva eller virksomheter, oppgivelse, konsolidering, verdipapirsalg, konkurs, omorganisering, oppløsning eller andre transaksjoner, eller hvis eierskap til store deler av eller all Canons virksomhet endres, kan Canon videreformidle eller overføre deler av eller all informasjon til tredjepart(er) i forbindelse med dette.

4.5  Canon kan dele samlet informasjon som genereres fra informasjonen, som ikke kan brukes til å identifisere deg med tredjeparter.

5. Beskyttelse av informasjon

Canon iverksetter rimelige forholdsregler for å beskytte informasjonen mot tap, tyveri, misbruk, uautorisert tilgang, videreformidling, endring og sletting.  Kommunikasjonen mellom deg og Canon gjennom tjenesten bruker kryptering av SSL (Secure Socket Layer).
Canon kan imidlertid ikke sikre eller garantere at informasjonen Canon mottar eller innhenter er helt sikker.  Det er i tillegg ingen Internett-overføring som alltid er sikker eller feilfri.  Derfor gir du Canon informasjonen på egen risiko.

CANON ANBEFALER AT DU IKKE BRUKER TJENESTEN TIL Å BEHANDLE INNHOLD SOM ER KRITISK I FORHOLD TIL LEVERING ELLER NØYAKTIGHET ELLER SIKKERHET, SOM DU ØNSKER Å HOLDE PRIVAT, ELLER SOM MÅ HOLDES PRIVAT ELLER KONFIDENSIELT (FOR EKSEMPEL MEDISINSK INFORMASJON, ØKONOMISK INFORMASJON OG ANNEN SENSITIV INFORMASJON).  Før du bruker tjenesten, må du lese disse vilkårene nøye.

6. Oppbevaring av informasjon

Innholdet som Canon mottar via tjenesten, slettes fra Canons server med en gang innholdet er behandlet.  Canon oppbevarer informasjonen, unntatt innholdet, i en nødvendig periode for å oppfylle formålet den ble samlet inn for og for å overholde gjeldende lovgivning.

7. Samtykke til overføring, behandling og lagring av informasjon

Informasjonen kan overføres til, behandles i og lagres i ulike land som kan ha andre nivåer for personvern enn det som gjelder i ditt land.  Vær oppmerksom på at deler av eller all informasjon kan leveres til tredjeparts tjenesteleverandører og kan oppbevares av disse i andre land enn ditt eget.  Du samtykker i og forstår at informasjonen blir underlagt gjeldende lovgivning for hver enkelt jurisdiksjon, noe som kan gi andre nivåer av personvern enn det som gjelder i ditt bostedsland.

8. Myndighetsalder

Canon samler ikke med viten og vilje inn personlig informasjon fra personer under myndighetsalderen i landet eller regionen personene er bosatt i.  Personer under myndighetsalder skal ikke behandle noe personlig informasjon via tjenesten.  I tilfeller der det er grunn til å tro at Canon utilsiktet har mottatt personlig informasjon fra personer under myndighetsalder, må Canon kontaktes umiddelbart på kontaktadressen som er angitt i avsnitt 9 i denne erklæringen.

9. Kontakt

Bruk adressen nedenfor hvis du har spørsmål eller kommentarer til personvernerklæringen:

http://canon.com/support/

Sist endret: 01/11/2022
