Tietokonversiopalvelun tietosuojatiedot

Näissä tietokonversiopalvelun tietosuojatiedoissa ("Tietosuojatiedot") kerrotaan, mitä tietoja Canon Inc. ("Canon") kerää artiklassa 1 määritetyn "Palvelun" käyttäjiltä kaikkialla maailmassa (tiettyjen poikkeusten rajoissa) ja kuinka näitä tietoja käytetään ja luovutetaan.
Valitsemalla Hyväksyn, hyväksyt tietojen keräämisen, käytön ja luovuttamisen Tietosuojatiedoissa ja tietokonversiopalvelun käyttöehdoissa ("Käyttöehdot") kuvatulla tavalla.  Jos et hyväksy Tietosuojatietoja tai Käyttöehtoja, et voi käyttää Palvelua.  Nämä Tietosuojatiedot ovat ensisijaisia kaikkiin muihin Palveluun liittyviin Canonin tietosuojatietoilmoituksiin nähden.
Canon pidättää oikeuden muokata Tietosuojatietoja milloin tahansa oman harkintansa mukaan.  Jos et hyväksy muokattuja Tietosuojatietoja, et voi käyttää Palvelua.  Myös Palvelun käytön jatkaminen katsotaan muokattujen käyttöehtojen hyväksynnäksi.

1. Palvelun määritelmä

"Palvelulla" tarkoitetaan palvelua, joka muuntaa Canonin palvelimessa olevia asiakirja- tai kuvatiedostoja ("Sisältö"), kun tulostat Sisältöä tietyillä mobiililaitteille tarkoitetuilla sovelluksilla.

2. Canonin keräämät tiedot

Canon saa sinulta seuraavat tiedot ("Tiedot"), kun käytät Palvelua:

(a) Sisältö, jonka käsittelet Palvelun avulla;
(b) Sisällön tulostamiseen käytettävän tulostimen mallinimi;
(c) tulostukseen liittyviä tietoja (kuten kaksipuolisen tulostuksen asetukset, tulostettavien kopioiden määrän, väri-/mustavalkoasetukset, paperikoon, sivujen määrän ja asiakirjatyypit);
(d) IP-osoite; ja
(e) Mobiililaitteeseesi liittyviä tietoja, kuten käyttöjärjestelmän tyypin ja versionumeron, kieliasetukset ja aikavyöhykkeen.

3. Tietojen käyttö

Canon käyttää Tietoja seuraaviin tarkoituksiin:

(a) Palvelun tarjoaminen;
(b) Canonin tuotteiden ja palveluiden kehittäminen ja parantaminen;
(c) käyttäjien sekä Canonin itsensä sekä sen liiketoiminnan suojelu;
(d) Palvelun hallinta ja vianmääritys; tai
(e) muut Tietosuojatiedoissa ja Käyttöehdoissa määritetyt tarkoitukset.

4. Tietojen luovutus

Tietoja voidaan luovuttaa ulkopuolisille tahoille (kuten Canonin tytär- ja konserniyhtiöt) Tietosuojatietojen mukaisesti.

4.1  Canon voi jakaa Tietoja tytär- ja konserniyhtiöidensä kanssa, jotta ne voivat tarjota Palvelun osia Canonin puolesta, sekä muihin Tietosuojatietojen ehtojen mukaisiin tarkoituksiin.  Canonin tytär- ja konserniyhtiöiden on käsiteltävä Tietoja Tietosuojatietojen ehtojen mukaisesti.

4.2  Canon voi hyödyntää ulkopuolisia palveluntarjoajia ja kumppaneita Palvelun tarjoamiseen tai tiettyjen Palveluun liittyvien toimien suorittamiseen. Tietoja voidaan myös jakaa tällaisten tahojen kanssa.  Nämä ulkopuoliset palveluntarjoajat ja kumppanit eivät saa käyttää Tietoja mihinkään muuhun kuin heiltä pyydettyjen toimien suorittamiseen. Lisäksi heidän on taattava Tietojen luottamuksellisuus.

4.3  Canon voi luovuttaa Tietoja ulkopuolisille tahoille seuraavien ehtojen mukaisesti:

(a) Canon voi luovuttaa tietoja ulkopuolisille tahoille, jos se on tarpeen minkä tahansa lain, säädöksen tai oikeuden määräyksen johdosta sekä haasteeseen tai muuhun vastaavaan tutkimuspyyntöön, oikeuden määräykseen tai viranomaisten tai yksityisten tahojen yhteistyöpyyntöön vastaamiseksi;
(b) Canon voi luovuttaa tietoja ulkopuolisille tahoille Käyttöehtojen ja muiden sopimusten tai käytäntöjen noudattamisen varmistamiseksi;
(c) Canon voi luovuttaa tietoja ulkopuolisille tahoille, jos se on tarpeen Canonin oikeuksien puolustamiseksi tai muutoin lain noudattamiseksi (tällaisissa tapauksissa Canon voi käyttää lain suomia mahdollisuuksia oman valintansa mukaan);
(d) Canon voi luovuttaa tietoja ulkopuolisille tahoille. jos se uskoo, että se on tarpeen laittoman toiminnan, epäillyn petoksen tai muun väärinkäytöksen tutkimiseksi, estämiseksi tai muulla tavoin tarpeen tällaiseen toimintaan liittyen; tai
(e) Canon voi luovuttaa tietoja ulkopuolisille tahoille Canonin oikeuksien, sen liiketoiminnan, asiakkaiden, työntekijöiden ja muiden henkilöiden turvallisuuden takaamiseksi ja näiden oikeuksien puolustamiseksi.

4.4  Jos Canon on osallisena fuusiossa, yrityskaupassa, resurssien tai liiketoiminnan myynnissä, divestoinnissa, yhdistämisissä, arvopaperitarjouksissa, konkurssissa, uudelleenjärjestelyssä, yritystoiminnan hajottamisessa tai muussa vastaavassa tai jos Canonin kaikkien tai miltei kaikkien Canonin liiketoiminta-alueiden omistajuus muulla tavoin muuttuu, Canon voi luovuttaa tai siirtää Tiedot kokonaan tai osittain ulkopuoliselle taholle tai ulkopuolisille tahoille, jotka ovat osallisena tällaisessa tapahtumassa.

4.5  Canon voi jakaa ulkopuolisille tahoille sinuun liittyviä koostetietoja, jotka on muodostettu palvelun saamista Tiedoista ja joista sinua ei voida tunnistaa.

5. Tietojen suojaus

Canon suojaa Tietoja kohtuullisin menetelmin katoamisilta, varkauksilta, väärinkäytöksiltä, luvattomalta käytöltä, luovuttamiselta, muokkaukselta ja tuhoamiselta.  Viestinnässä sinun ja Canonin välillä Palvelun kautta käytetään SSL (Secure Socket Layer) -salausta.
Canon ei kuitenkaan voi varmistaa tai taata, että tiedot, jotka Canon vastaanottaa tai kerää, ovat täysin suojassa.  Lisäksi, mikään Internet-lähetys ei koskaan ole täysin turvallista tai virheetöntä.  Siksi annat Canonille tiedot omalla vastuullasi.

6. Tietojen säilytys

Canonin Palvelussa saamat tiedot poistetaan Canonin palvelimesta viipymättä Sisällön käsittelyn jälkeen.  Canon säilyttää Tietoja Sisältöä lukuun ottamatta niin kauan, kuin se on tarpeen niiden keräämistarkoituksen mukaisesti, ja soveltuvien lakien mukaisesti.

7. Lupa Tietojen siirtämiseen, käsittelyyn ja tallennukseen

Tiedot voidaan siirtää muihin maihin ja käsitellä sekä tallentaa niissä. Näiden maiden tietosuojasäädökset ja -vaatimukset voivat erota oman maasi vastaavista.  Ota huomioon, että ulkopuolisille palveluntarjoajille antamiasi Tietoja tai niiden osia voidaan käsitellä ja tallentaa muualla kuin kotimaassasi.  Hyväksyt ja ymmärrät sen, että Tietoja koskevat tällaisissa tapauksissa kunkin kyseessä olevan maan lait, jotka eivät välttämättä tarjoa yhtä kattavaa suojaa kuin oman maasi lait.

8. Ikärajoitus

Canon ei tietoisesti kerää henkilötietoja käyttäjiltä, jotka ovat alaikäisiä oman maansa tai alueensa lainsäädännön mukaan.  Alle täysi-ikäisten käyttäjien ei tule käsitellä Palvelussa mitään henkilökohtaisia tietoja.  Jos on syytä uskoa, että Canon on vahingossa saanut henkilökohtaisia tietoja alaikäisiltä, ota välittömästi yhteyttä Canoniin. Yhteystiedot löytyvät artiklasta 9.

9. Yhteystiedot

Jos sinulla on kysyttävää tai kommentteja Tietosuojatietoihin liittyen, käytä seuraavia yhteystietoja:

http://canon.com/support/

Muokattu viimeksi: 1.11.2022
