Tietokonversiopalvelun käyttöehdot

Nämä tietokonversiopalvelun käyttöehdot ("Käyttöehdot") muodostavat sitovan sopimuksen sinun ja Canon Inc:in ("Canon") välillä, joka koskee Canon-tulostimen mukana toimitetun artiklassa 1 määritetyn "Palvelun" käyttöä.
Voit hyväksyä Käyttöehdot valitsemalla Hyväksyn.  Jos et hyväksy Käyttöehtoja, et voi käyttää Palvelua.
Canon pidättää oikeuden muokata Käyttöehtoja milloin tahansa oman harkintansa mukaan.  Jos et hyväksy muokattuja Käyttöehtoja, et voi käyttää Palvelua.  Myös Palvelun käytön jatkaminen katsotaan muokattujen käyttöehtojen hyväksynnäksi.

1. Palvelun määritelmä

"Palvelulla" tarkoitetaan palvelua, joka muuntaa Canonin palvelimessa olevia asiakirja- tai kuvatiedostoja ("Sisältö"), kun tulostat Sisältöä tietyillä mobiililaitteille tarkoitetuilla sovelluksilla ("Sovellus").

2. Palvelun käytön edellytykset

2.1 Ikärajoitus

Palvelu on tarkoitettu vain täysi-ikäisille.  Jos et ole täysi-ikäinen asuinmaassasi tai -alueellasi, älä käytä Palvelua.

2.2 Tekniset käyttövaatimukset

Palvelun käyttö edellyttää (1) mobiililaitetta, johon Sovellus on asennettu, ja (2) tässä mobiililaitteessa olevaa Internet-yhteyttä.  Näiden laitteiden ja ympäristöjen suorituskyky voi vaikuttaa Palvelun käyttöön.  Olet itse vastuussa tarvittavien laitteiden ja ympäristöjen hankinnasta ja ylläpitämisestä sekä kaikista niihin liittyvistä kuluista.
Tietoliikennemaksu voi muodostua suureksi sen mukaan, miten käytät Palvelua.  Suosittelemme käyttämään kiinteähintaista Internet-yhteyspalvelua.

3. Oikeus Palvelun käyttöön

Canon myöntää sinulle – sillä ehdolla, että noudatat Käyttöehtoja – rajoitetun, yksinoikeudettoman, kumottavan, maksuttoman ja siirtoon oikeuttamattoman oikeuden käyttää Palvelua.

4. Kerätyt tiedot

Hyväksyt, että Canon voi kerätä sinulta tiettyjä tietoja ja käyttää niitä, kun käytät Palvelua.
Canon voi käyttää sinulta kerättyjä tietoja Canonin erikseen määrittämien tietokonversiopalvelun ehtojen mukaisesti ("Tietosuojatiedot"). Nämä tietosuojapalvelun ehdot ovat osa Käyttöehtoja ja koskevat Palvelun käyttöäsi.  Sinun on luettava ja hyväksyttävä Tietosuojatiedot ennen Palvelun käyttöä.  Jos et hyväksy Tietosuojatietoja, et voi käyttää Palvelua.

5. Kielletty toiminta

Hyväksyt, että et saa käyttää Palvelua seuraaviin tarkoituksiin:

(1) minkä tahansa laittoman, häiritsevän, uhkaavan, haitallisen, rikkomuksellisen, herjaavan, halventavan, kunniaa loukkaavan, väkivaltaisen, säädyttömän, rivon, toisen tietosuojaa loukkaavan, vihapuhetta sisältävän, rasistisen, etnistä alkuperää halventavan tai muulla tavoin kyseenalaisen Sisällön käsittely;
(2) mikä tahansa mitä tahansa lakia, säädöstä, sääntöä, määräystä, sopimusta, ohjetta tai julkista järjestyssääntöä loukkaava toiminta;
(3) tekijänoikeuksia, tavaramerkkejä, patentteja, liikesalaisuuksia tai muita immateriaalioikeuksia loukkaava toiminta;
(4) muiden henkilöiden tietosuojaa, muita laillisia oikeuksia tai moraalisia oikeuksia loukkaava toiminta;
(5) rivojen kuvien, lapsipornon, lasten hyväksikäyttöön liittyvien kuvien tai muiden vastaavien kuvien käsittely;
(6) sotaan, rasismiin, uskonnolliseen vainoon, ihmiskauppaan, prostituutioon, väkivaltaan, huumeiden käyttöön tai julmuuteen kannustavan tiedon käsittely;
(7) massatuhoaseiden suunnittelu, kehittäminen tai valmistaminen tai terrorismi tai muut sotilaalliset toimet;
(8) mikä tahansa rikoksiin – kuten uhkapelaamiseen, liiketoiminnan estämiseen tai petokseen – liittyvä toiminta;
(9) muiden ihmisten vainoaminen, häirintä uhkailu tai vahingoittaminen;
(10) toiseksi henkilöksi tai tahoksi tekeytyminen tai muuhun henkilöön tai tahoon liittyvän suhteen valheellinen esittäminen;
(11) virusten tai minkä tahansa sellaisten tietokonekoodien, tiedostojen tai ohjelmien käsittely, joiden tarkoitus on häiritä tai rajoittaa Palvelun normaalia toimintaa;
(12) Palvelun tietoturvan rikkominen hakkeroimalla, salasanoja louhimalla tai muulla tavoin;
(13) Palvelun, Palvelun tarjoamiseen liittyvien palvelimien tai verkkojen tai Palvelun tarjoamiseen hyödynnettävien käytäntöjen, vaatimusten tai verkkoja koskevien säädösten häirintä tai estäminen; tai
(14) mikä tahansa muu toiminta, jota Canon pitää oman harkintansa mukaan sopimattomana.

6. Takuu ja vastuuvapauslauseke

PALVELU JA SEN KANSSA KÄYTETTÄVÄ OHJELMISTO TARJOTAAN SELLAISENAAN JA KÄYTETTÄVYYDEN MUKAISESTI.  CANON EI MYÖNNÄ MINKÄÄNLAISIA SUORIA TAI EPÄSUORIA TAKUITA PALVELUN TOIMINNALLE JA TARJOAMISELLE TAI PALVELUN KANSSA KÄYTETTÄVILLÄ OHJELMISTOILLE.  PALVELUN JA SEN KANSSA KÄYTETTÄVÄN OHJELMISTON KÄYTTÖ TAPAHTUU OMALLA VASTUULLASI. OLET ITSE TÄYSIN VASTUUSSA KAIKISTA VAHINGOISTA JA MENETYKSISTÄ, JOITA AIHEUTUU PALVELUN JA SEN KANSSA KÄYTETTÄVÄN OHJELMISTON JOHDOSTA TAI NIIHIN LIITTYEN. CANON EI OLE MILLÄÄN TAVALLA VASTUUSSA TÄSTÄ.
CANON SANOUTUU IRTI – SOVELLETTAVAN LAIN SUURIMMASSA SALLIMASSA LAAJUUDESSA – KAIKISTA EPÄSUORISTA JA SUORISTA TAKUISTA, MUKAAN LUKIEN (MUTTA EI PELKÄSTÄÄN) KAIKKI EPÄSUORAT TAKUUT SOVELTUVUUDESTA KAUPANKÄYNNIN KOHTEEKSI, TAKUUT SOVELTUVUUDESTA TIETTYYN KÄYTTÖTARKOITUKSEEN, TAKUUT PALVELUN YHTEENSOPIVUUDESTA TIETTYIHIN KÄYTTÖTARKOITUKSIIN SEKÄ TAKUUT IMMATERIAALIOIKEUKSIEN RIKKOMATTOMUUDESTA.  CANON EI MILLÄÄN TAVOIN TAKAA ETTÄ, (1) PALVELU VASTAA VAATIMUKSIASI, (2) ETTÄ PALVELUN KÄYTTÖ OLISI HÄIRIÖTÖNTÄ JA KATKOTONTA, SUOJATTUA TAI AJALLAAN OLEVAA JA ETTÄ (3) PALVELUN VIAT KORJATTAISIIN.  LISÄKSI CANON EI ANNA MITÄÄN TAKUITA PALVELUN KÄYTÖN TULOKSILLE TAI NIIDEN TARKKUUDELLE JA LUOTETTAVUUDELLE.

CANON SUOSITTELEE, ETTÄ ET KÄYTÄ PALVELUA MINKÄÄN SELLAISEN SISÄLLÖN KÄSITTELYYN, JONKA TARKKUUS, TIETOTURVA TAI SAAPUMINEN TIETTYYN KOHTEESEEN ON ELINTÄRKEÄÄ TAI JONKA HALUAT PITÄÄ YKSITYISENÄ TAI LUOTTAMUKSELLISENA (ESIMERKIKSI LÄÄKETIETEELLISET TIEDOT, PANKKI- JA RAHA-ASIOIDEN TIEDOT JA MUUT ARKALUONTOISET TIEDOT).

7. Vastuunrajoitus

Voit käyttää Palvelua sillä edellytyksellä, että ymmärrät ja hyväksyt sen, että Palvelun käytön yhteydessä saattaa esiintyä alla mainittuja tapahtumia.  Canon ei ole vastuussa sinulle mistään alla mainituista tapahtumista tai niihin liittyvistä seurauksista.

(1) Sisältöä ei käsitellä mistä tahansa syystä, esimerkiksi seuraavista syistä (mutta ei pelkästään niistä): verkkoympäristö, tekniset rajoitukset tai määritykset tai Palvelussa oleva vika;
(2) Sisällön käyttö kestää tietyn aikaa;
(3) Sisällön tulostettu versio eroaa sitä vastaavasta mobiililaitteessa näkyvästä kuvasta;
(4) Palvelussa hyödynnettävien suojausmenetelmien rajoituksista johtuen Sisällön tai Palvelun tietoturvaa ei voida taata millään tavalla;
(5) Palvelun tarjoaminen on tilapäisesti keskeytetty ylläpidon, viankorjauksen tai minkä tahansa muun syyn johdosta.

CANON EI MISSÄÄN TAPAUKSESSA OLE VASTUUVELVOLLINEN MISTÄÄN SUORISTA, EPÄSUORISTA, SATUNNAISISTA, ERITYISISTÄ, VÄLILLISTÄ, RANKAISEVISTA TAI ESIMERKILLISISTÄ VAHINGONKORVAUSVASTUISTA, MUKAAN LUKIEN (MUTTA EI PELKÄSTÄÄN) TUOTTOJEN, GOODWILL-ARVON, KÄYTÖN, TIETOJEN TAI AJAN MENETYKSET, LIIKETOIMINNAN MENETYKSET TAI MUUT MENETYKSET JA TAPPIOT, VAIKKA CANONILLE OLISI KERROTTU TÄLLAISTEN MAHDOLLISUUDESTA TAI CANONIN OLISI SYYTÄ OLETTAA TÄLLAISIA ESIINTYVÄN PALVELUN KÄYTÖSSÄ TAI SIIHEN LIITTYEN, MUKAAN LUKIEN (MUTTA EI PELKÄSTÄÄN) PALVELUN KÄYTTÖ TAI PALVELUN KÄYTTÖKATKOT, PALVELUN KÄYTÖN TULOKSET. NÄMÄ RAJOITUKSET OVAT VOIMASSA RIIPPUMATTA SIITÄ, PERUSTUUKO TÄLLAINEN VAHINGONKORVAUSVASTUU TAKUUSEEN, SOPIMUKSEEN, OIKEUDENLOUKKAUKSEEN, SÄÄDÖKSEEN TAI MIHIN TAHANSA MUUHUN OIKEUSTEORIAAN.

8. Vastuurajoituksen ja vastuuvapauslausekkeen poikkeukset

Joillain lainkäyttöalueilla ei sallita tiettyjen takuiden poissulkemista tai tiettyjen vahingonkorvausvastuiden rajoittamista.  Tällaiset poikkeukset ja rajoitukset ovat voimassa lain suurimmassa sallimassa laajuudessa.

9. Vahingonkorvausvastuu

Hyväksyt sen, että vapautat vastuusta Canonin, sen tytär- ja konserniyhtiöt, kumppanit ja alihankkijat kaikissa mahdollisissa vaateissa, vastuuvelvollisuuksissa, vahingonkorvauksissa, menetyksissä, kustannuksissa, kuluissa ja palkkioissa (mukaan lukien kohtuulliset asianajopalkkiot) – ja puolustat edellä mainittuja tahoja näissä yhteyksissä etkä esitä edellä mainituilla tahoille mitään vaatimuksia edellä mainittuihin liittyen – jotka aiheutuvat (1) Sisällöstä, jota käsittelet itse Palvelussa, (2) Palvelun käytöstäsi tai (3) Käyttöehtojen rikkomuksista omasta toimestasi.

10. Palvelun muokkaaminen, käyttökatkot, lopettaminen ja oikeuksien luovutus

Canon pidättää oikeuden muokata palvelua, keskeyttää sen toiminnan, luovuttaa sen oikeudet ulkopuoliselle taholle tai lopettaa Palvelun milloin tahansa oman harkintansa mukaan ilman etukäteisilmoitusta.  Canon ei ole vastuussa sinulle tai millekään ulkopuoliselle taholle mistään vahingoista tai menetyksistä, jotka aiheutuvat Palvelun muokkaamisesta, käyttökatkoista, oikeuksien siirtämisestä ulkopuoliselle taholle tai lopettamisesta.

11. Tietojen luovuttaminen lakien ja säädösten nojalla

Canon voi luovuttaa Palvelun kautta saamiaan tietoja ja Sisältöä, mikäli oikeusistuin, viranomainen, valvontaviranomainen tai muu viranomaistaho Japanissa tai muussa maassa tai muulla alueella vaatii sitä soveltuvan lain tai säädöksen nojalla.  Canon ei ole vastuussa sinulle mistään tällaisista luovutuksista aiheutuvista vahingoista tai menetyksistä.

12. Sähköinen viestintä

Canonin ja sinun välinen viestintä Palveluun liittyen käsittää myös sähköisen viestinnän.  Hyväksyt sen, että Canon voi lähettää sinulle ilmoituksia sähköpostitse tai muulla sähköisellä tavalla. Hyväksyt myös sen, että kaikki edellä mainitut ilmoitukset ja Canonin sinulle sähköisesti lähettämät viestit täyttävät lainmukaisen vaatimuksen siitä, että tällaiset ilmoitukset ja viestintä on tarjottava kirjallisessa muodossa.

13. Oikeuksien siirtäminen

Et saa siirtää käyttöoikeuksia tai hävittää Käyttöoikeuksia tai niiden sisältämiä oikeuksia millekään ulkopuoliselle taholle, jos et hanki siihen etukäteen Canonin kirjallista lupaa.

14. Oikeuksista luopuminen

Se, että Canon ei käytä tai harjoita jotain Käyttöehtoihin sisältyvää ehtoa tai oikeutta, ei tarkoita tällaisesta ehdosta tai oikeudesta luopumista.

15. Ositettavuus

Jos jokin Käyttöehtojen osa tai ehto katsotaan virheelliseksi tai täytäntöönpanokelvottomaksi, hyväksyt sen, että tällainen osa tai ehto tulkitaan soveltuvien lakien mukaisesti sekä Canonin ja sinun alkuperäisen tarkoituksen mukaisesti ja että tällainen tulkinta ei vaikuta minkään muun osan, ehdon tai oikeuden voimassaoloon, vaan ne pysyvät voimassa täydessä laajuudessaan.

16. Voimassaolo

Ellet lopeta Palvelun käyttöäsi, Käyttöehdot pysyvät voimassa täydessä laajuudessaan.

17. Sovellettava laki ja oikeudenkäyttöalue

Käyttöehtoja koskevat Japanin lait. Kaikki Käyttöehtoihin ja Palveluun liittyvät lailliset vaateet ja haasteet ratkaistaan yksinomaisesti Tokion piirioikeuden tuomiovallan puitteissa.  Jos oman maasi tai alueesi tuomioistuimet eivät salli tällaista lainkäyttöalueen rajoitusta, voimassa on oman lainkäyttöalueesi tuomiovalta. Jos tällaiset tuomioistuimet eivät pidä Japanin lakeja lainvoimaisina, voimassa ovat oman asuinmaasi tai -alueesi soveltuvat lait.

18. Koko sopimus

Nämä Käyttöehdot ja Tietosuojatiedot muodostavat koko sopimuksen sinun ja Canonin välillä Palveluun liittyen.

Muokattu viimeksi: 1.6.2016
