ข้อกำหนดการใช้บริการการแปลงข้อมูล

ข้อกำหนดการใช้บริการการแปลงข้อมูลเหล่านี้ ('ข้อกำหนด') เป็นข้อตกลงผูกมัดระหว่างคุณและ Canon Inc. ('Canon') โดยจะควบคุมการใช้ 'บริการ' ของคุณดังที่กำหนดไว้ในหัวข้อที่ 1
คุณสามารถยอมรับข้อกำหนดโดยเลือก 'ยอมรับ'  หากคุณไม่ยอมรับข้อกำหนด คุณจะไม่สามารถใช้บริการได้
Canon สงวนสิทธิ์ที่จะแก้ไขข้อกำหนดในเวลาใดก็ได้ตามดุลยพินิจแต่เพียงผู้เดียวของบริษัท  หากคุณไม่ยอมรับข้อกำหนดที่แก้ไขดังกล่าว คุณจะไม่สามารถใช้บริการได้  การใช้บริการต่อไปของคุณจะถือเป็นการตกลงยอมรับข้อกำหนดที่แก้ไขดังกล่าว

1. นิยามของบริการ

'บริการ' หมายถึง บริการแปลงไฟล์เอกสารหรือไฟล์ภาพ ('เนื้อหา') บนเซิร์ฟเวอร์ของ Canon เมื่อคุณพิมพ์เนื้อหาโดยใช้ซอฟต์แวร์แอพพลิเคชั่นสำหรับอุปกรณ์เคลื่อนที่ ('แอพพลิเคชั่น')

2. ข้อกำหนดในการใช้บริการ

2.1 อายุที่กำหนด

การบริการนี้มีไว้สำหรับบุคคลในวัยผู้ใหญ่  หากสถานะวัยของคุณยังไม่จัดเป็นว่าผู้ใหญ่ในประเทศหรือภูมิภาคที่คุณพำนักอยู่ คุณไม่ควรใช้งานบริการนี้

2.2 สภาพแวดล้อมที่จำเป็น

การใช้บริการนี้จำเป็นต้องมี (1) อุปกรณ์เคลื่อนที่ที่ติดตั้งแอพพลิเคชั่นแล้ว และ (2) การเข้าถึงอินเทอร์เน็ตจากอุปกรณ์เคลื่อนที่  ประสิทธิภาพของสภาพแวดล้อมเหล่านี้อาจส่งผลกระทบต่อการบริการ  คุณต้องรับผิดชอบในการจัดเตรียมและบำรุงรักษาสภาพแวดล้อมดังกล่าว รวมถึงรับภาระค่าใช้จ่ายใดๆ ทั้งหมดที่เกิดจากสภาพแวดล้อมเหล่านี้
ค่าธรรมเนียมการสื่อสารของคุณอาจสูงขึ้นอยู่กับวิธีที่คุณใช้บริการ  เราแนะนำให้คุณใช้บริการการเชื่อมต่ออินเตอร์เน็ตแบบแฟลตเรท

3. สิทธิ์ในการใช้บริการ

ภายใต้การปฏิบัติตามข้อกำหนดนี้ของคุณ Canon จะมอบสิทธิ์การใช้งานส่วนบุคคลซึ่งเป็นแบบจำกัด ไม่ใช่เอกสิทธิ์เฉพาะบุคคล ไม่สามารถถ่ายโอนได้ ไม่มีค่าลิขสิทธิ์ และสามารถเพิกถอนได้สำหรับใช้งานบริการนี้เป็นการส่วนตัว

4. ข้อมูลที่เก็บไว้

คุณยอมรับให้ Canon สามารถจัดเก็บและใช้ข้อมูลบางอย่างจากคุณเมื่อคุณใช้บริการ
Canon จะใช้ข้อมูลที่เก็บจากคุณอย่างสอดคล้องกับคำชี้แจงสิทธิ์ส่วนบุคคลบริการการแปลงข้อมูล ('คำชี้แจงสิทธิ์ส่วนบุคคล') ซึ่งกำหนดแยกโดย Canon ซึ่งรวมเป็นส่วนหนึ่งของข้อกำหนดและควบคุมการใช้บริการของคุณ  คุณต้องอ่านและยอมรับคำชี้แจงสิทธิ์ส่วนบุคคลก่อนใช้บริการ  หากคุณไม่ยอมรับคำชี้แจงสิทธิ์ส่วนบุคคล คุณจะไม่สามารถใช้บริการได้

5. กิจกรรมต้องห้าม

คุณยอมรับว่าคุณจะไม่ใช้บริการนี้เพื่อ:

(1) สร้างเนื้อหาใดๆ ที่ผิดกฎหมาย ก่อกวน ข่มขู่ มุ่งร้าย ล่วงละเมิด หมิ่นประมาท ให้ร้าย หลอกลวง ใช้ความรุนแรง อนาจาร หยาบคาย ล่วงล้ำต่อสิทธิ์ส่วนบุคคลของผู้อื่นอย่างเกลียดชัง เหยียดเชื้อชาติ หรือไร้ซึ่งจริยธรรม หรืออื่นๆ อันเป็นที่น่ารังเกียจ
(2) มีส่วนเกี่ยวข้องกับการกระทำใดๆ ที่ละเมิดต่อกฎหมาย ข้อบังคับ คำแนะนำ กฎ คำสั่ง ข้อตกลงหรือความสงบเรียบร้อยของประชาชน
(3) มีส่วนเกี่ยวข้องกับการละเมิดลิขสิทธิ์ เครื่องหมายการค้า สิทธิบัตร ความลับทางการค้าหรือสิทธิ์ในทรัพย์สินทางปัญญาอื่นๆ
(4) มีส่วนเกี่ยวข้องกับการละเมิดสิทธิ์ส่วนตัวหรือสิทธิ์ทางกฎหมายหรือทางศีลธรรมของบุคคลอื่น
(5) สร้างรูปภาพอนาจาร สื่อลามกในเด็ก รูปภาพการกระทำทารุณต่อเด็กหรือรูปภาพอื่นๆ ที่คล้ายคลึงกัน
(6) สร้างข้อมูลที่เป็นการสนับสนุนสงคราม การเลือกปฏิบัติทางเชื้อชาติ การกดขี่ทางศาสนา การค้ามนุษย์ การค้าประเวณี การใช้ความรุนแรง การทารุณกรรมหรือการใช้สารเสพติด
(7) ออกแบบ พัฒนาหรือผลิตอาวุธที่มีอานุภาพทำลายล้างสูง หรือมีส่วนเกี่ยวข้องในการก่อการร้ายหรือปฏิบัติการทางทหารอื่นๆ
(8) มีส่วนเกี่ยวข้องในการกระทำใดๆ ที่เชื่อมโยงกับการพนัน การขัดขวางธุรกิจหรือการฉ้อโกง
(9) การติดตามรังควาน ก่อกวน ข่มขู่หรือทำร้ายผู้อื่น
(10) ปลอมแปลงหรือแสดงตัวเป็นบุคคลหรืออัตลักษณ์อื่นอย่างไม่เหมาะสม หรือแสดงการติดต่อของคุณว่าเป็นการติดต่อของบุคคลหรืออัตลักษณ์อื่นอย่างไม่เหมาะสม
(11) สร้างไวรัสหรือโค้ดคอมพิวเตอร์ ไฟล์หรือโปรแกรมอื่นใดที่ออกแบบมาเพื่อทำร้าย รบกวนหรือจำกัดการดำเนินการปกติของบริการ
(12) ละเมิดความปลอดภัยของบริการด้วยการเจาะระบบ ทำเหมืองรหัสผ่าน หรือด้วยวิธีอื่นๆ
(13) แทรกแซงหรือรบกวนบริการ หรือเซิร์ฟเวอร์หรือเครือข่ายใดๆ ที่ใช้เพื่อจัดเตรียมบริการ หรือนโยบาย ข้อกำหนดหรือข้อบังคับใดๆ ของเครือข่ายที่ใช้เพื่อจัดเตรียมบริการ หรือ
(14) มีส่วนเกี่ยวข้องในการกระทำอื่นๆ ซึ่ง Canon ฝ่ายเดียวคิดว่าไม่เหมาะสม

6. ข้อสงวนสิทธิ์การรับประกัน

บริการนี้จะจัดให้ในพื้นฐานแบบ 'ตามสภาพปัจจุบัน' และ 'ตามที่มี'  Canon ไม่มีการรับรองหรือการรับประกันใดๆ ให้กับการจัดเตรียมและดำเนินการบริการไม่ว่าโดยชัดแจ้งหรือโดยนัย  การใช้บริการเป็นวิจารณญาณและความเสี่ยงของคุณเอง และคุณต้องรับผิดชอบแต่เพียงผู้เดียวต่อความเสียหายหรือความสูญเสียทั้งหมดอันเกิดขึ้นจากหรือเกี่ยวข้องกับการใช้บริการของคุณ และ Canon จะไม่รับผิดชอบการใช้งานดังกล่าว
ตามที่กฎหมายที่บังคับใช้อนุญาตไว้สูงสุด Canon ขออ้างสิทธิ์การรับประกันทุกชนิดไม่ว่าโดยชัดแจ้งหรือโดยนัย อันรวมถึงแต่ไม่จำกัดเพียงการรับประกันในส่วนการค้า ความเหมาะสมต่อการใช้งานหรือวัตถุประสงค์อย่างใดอย่างหนึ่ง การเข้ากันได้ของบริการที่มีการใช้งานหรือวัตถุประสงค์เฉพาะ และการไม่ละเมิดทรัพย์สินทางปัญญา  Canon ไม่มีการรับประกันว่า (1) บริการจะตรงตามความต้องการของคุณ (2) การใช้บริการของคุณจะปราศจากการรบกวน ทันเวลา หรือปลอดภัย หรือ (3) ความบกพร่องในบริการจะได้รับการแก้ไข  นอกจากนี้ Canon ไม่มีการรับประกันว่าผลการใช้บริการของคุณจะเที่ยงตรงและเชื่อถือได้

Canon ขอแนะนำไม่ให้คุณใช้บริการเพื่อสร้างเนื้อหาใดที่การมาถึงหรือความเที่ยงตรงหรือความปลอดภัยของเนื้อหาสามารถส่งผลวิกฤตได้ ซึ่งคุณต้องการเก็บไว้เป็นส่วนตัวหรือจำเป็นต้องเก็บเป็นส่วนตัว หรือเป็นความลับ (ตัวอย่างเช่น ข้อมูลทางการแพทย์ การเงิน และข้อมูลละเอียดอ่อนอื่นๆ)

7. ข้อจำกัดความรับผิดชอบ

คุณสามารถใช้บริการหลังจากทำความเข้าใจและยอมรับว่าเหตุการณ์ที่ระบุด้านล่างนี้อาจเกิดขึ้นได้เมื่อคุณใช้บริการ  Canon จะไม่รับผิดชอบต่อเหตุการณ์ที่อ้างอิงทางด้านล่างหรือต่อผลสืบเนื่องที่เกี่ยวข้อง

(1) เนื้อหาไม่ได้รับการดำเนินการเนื่องด้วยเหตุผลใดๆ ก็ตาม อันรวมถึงไม่แต่จำกัดเพียง สภาพแวดล้อมเครือข่าย ข้อจำกัดทางเทคนิคหรือข้อมูลทางเทคนิคหรือความล้มเหลวของของบริการ
(2) ต้องใช้ช่วงเวลาหนึ่งในการดำเนินการเนื้อหา
(3) ผลการพิมพ์เนื้อหาอาจแตกต่างจากรูปภาพที่ตรงกันซึ่งแสดงบนอุปกรณ์เคลื่อนที่
(4) เนื่องจากข้อจำกัดทางความปลอดภัยที่ใช้โดยบริการ จึงไม่สามารถรับประกันความปลอดภัยของเนื้อหาหรือบริการได้ หรือ
(5) เนื่องจากการบำรุงรักษา การกู้คืนล้มเหลวหรือสาเหตุอื่นใดๆ บริการจะถูกระงับชั่วคราว

ไม่ว่ากรณีใดๆ ก็ตาม Canon จะไม่รับผิดชอบต่อความเสียหายทั้งทางตรง ทางอ้อม อุบัติเหตุ พิเศษ ผลสืบเนื่อง เชิงลงโทษ หรือเพื่อเป็นเยี่ยงอย่าง อันรวมถึงไม่แต่จำกัดเพียง การสูญเสียกำไร ค่าความนิยม การใช้งาน ข้อมูลหรือเวลา ธุรกิจหยุดชะงัก หรือความสูญเสียอื่นๆ แม้ว่า Canon ได้รับคำแนะนำหรือควรทราบความเป็นไปได้ของความเสียหายดังกล่าวอันเกิดขึ้นจากหรือเกี่ยวข้องกับการบริการแล้ว อันรวมถึงไม่แต่จำกัดเพียงการใช้งานหรือไม่สามารถใช้งานบริการนี้ของคุณ หรือผลการใช้บริการของคุณ ไม่ว่าความเสียหายดังกล่าวจะยึดตามการรับประกัน สัญญา ข้อละเมิด ระเบียบ หรือทฤษฎีกฎหมายอื่นใด

8. การยกเว้นปฏิเสธความรับผิดชอบและข้อจำกัดความรับผิดชอบ

อำนาจตามกฎหมายบางประการอาจไม่อนุญาตให้ยกเว้นการรับประกันบางอย่างหรือข้อจำกัดความรับผิดชอบของความเสียหายบางอย่าง  ในกรณีนั้นจะใช้ข้อยกเว้นหรือข้อจำกัดดังกล่าวได้ตามการอนุญาตสูงสุดโดยกฎหมายที่บังคับใช้

9. ค่าสินไหมทดแทน

คุณยอมรับการชดใช้ค่าเสียหาย คุ้มครอง คงความไม่เป็นอันตรายต่อ Canon บริษัทสาขา บริษัทในเครือ และผู้รับเหมารายย่อยของ Canon จากการเรียกร้อง หนี้สิน ความเสียหาย ความสูญเสีย ค่าเสียหาย ค่าใช้จ่ายหรือค่าปรับ (อันรวมถึงค่าทนายที่สมเหตุสมผล) ทั้งหมดอันเกิดขึ้นจากหรือเกี่ยวข้องกับ (1) เนื้อหาที่คุณดำเนินการผ่านบริการ (2) การใช้บริการของคุณ หรือ (3) การฝ่าฝืนข้อกำหนดของคุณ

10. การแก้ไข ระงับ มอบหมายและยกเลิกบริการ

Canon สงวนสิทธิ์ที่จะแก้ไข ระงับ มอบหมายให้กับบุคคลที่สามหรือยกเลิกบริการในเวลาใดก็ได้ตามที่เห็นควรโดยไม่ต้องแจ้งให้ทราบล่วงหน้า  Canon จะไม่รับผิดชอบต่อความเสียหายหรือความสูญเสียที่เกิดขึ้นจากคุณหรือบุคคลที่สามใดๆ อันเนื่องจากการแก้ไข ระงับ มอบหมายหรือยกเลิกบริการ

11. การเปิดเผยตามกฎหมายหรือข้อบังคับ

Canon อาจเปิดเผยเนื้อหาหรือข้อมูลอื่นใดที่ Canon ได้รับผ่านบริการหากจำเป็นต้องดำเนินการตามคำสั่งของศาลยุติธรรม หน่วยงานรัฐบาล หน่วยงานกำกับดูแลที่มีอำนาจ หรือหน่วยงานทางการอื่นๆ ในญี่ปุ่นหรือประเทศหรือภูมิภาคอื่นๆ หรือสอดคล้องกับกฎหมายที่บังคับใช้หรือข้อบังคับ  Canon จะไม่รับผิดชอบต่อความเสียหายหรือความสูญเสียที่เกิดขึ้นกับคุณอันเนื่องมาจากการเปิดเผยดังกล่าว

12. การสื่อสารแบบอิเลกทรอนิกส์

การสื่อสารระหว่างคุณและ Canon อันเกี่ยวเนื่องกับการใช้บริการดังกล่าวของคุณ รวมถึงการสื่อสารผ่านทางอิเลกทรอนิกส์  คุณยอมรับว่าคุณได้รับข้อความแจ้งเตือนจาก Canon เป็นรูปแบบอิเลกทรอนิกส์เช่น e-mail และข้อความแจ้งเตือนทั้งหมดเหล่านี้และการสื่อสารแบบอื่นๆ ที่ Canon มอบให้คุณในรูปแบบอิเลกทรอนิกส์ดังกล่าว ล้วนตรงตามข้อกำหนดทางกฎหมายนั่นคือข้อความแจ้งเตือนดังกล่าวรวมถึงการสื่อสารต่างๆ จะเป็นลายลักษณ์อักษร

13. การมอบหมาย

คุณไม่สามารถมอบหมาย ถ่ายโอน หรือกำจัดข้อกำหนดนี้ รวมถึงสิทธิ์ของบุคคลที่สามซึ่งเกิดขึ้นภายใต้ข้อกำหนดนี้ โดยไม่ได้รับการยินยอมล่วงหน้าจาก Canon

14. ไม่มีการสละสิทธิ์

หาก Canon ไม่สามารถใช้หรือบังคับสิทธิ์หรือเงื่อนไขใดๆ ในข้อกำหนดนี้ จะไม่รวมกรณีดังกล่าวว่าเป็นการสละสิทธิ์

15. การเป็นโมฆะเป็นบางส่วน

หากมีส่วนใดในข้อกำหนดนี้ที่ถือว่าไม่ถูกต้องหรือไม่สามารถบังคับใช้ได้ คุณยอมรับให้ตีความส่วนดังกล่าวไปในรูปแบบที่สอดคล้องกับกฎหมายที่บังคับใช้เพื่อให้สะท้อนถึงเจตนาเดิมของ Canon และคุณ รวมถึงส่วนดังกล่าวจะไม่มีผลต่อความสมบูรณ์หรืออำนาจบังคับใช้ของข้อกำหนดหรือสิทธิ์อื่นใดซึ่งยังคงมีผลบังคับใช้และก่อให้เกิดผลอย่างเต็มรูปแบบ

16. การดำรงอยู่

โดยไม่คำนึงถึงการฝ่าฝืนการใช้บริการใดๆของคุณ จะถือว่าข้อกำหนดนี้ยังคงมีผลบังคับใช้และก่อให้เกิดผลอย่างเต็มรูปแบบ

17. กฎหมายที่บังคับใช้และอำนาจศาล

ข้อกำหนดนี้จะอยู่ในการควบคุมภายใต้กฎหมายของประเทศญี่ปุ่น และการฟ้องร้องคดีใดที่เกิดขึ้นหรือเกี่ยวข้องกับข้อกำหนดนี้หรือกับการใช้บริการของคุณจะถูกส่งไปยังขอบเขตอำนาจกฎหมายของศาลแขวงโตเกียว  แม้ที่ได้กล่าวมาแล้ว หากศาลไม่อนุญาตยินยอมให้ใช้อำนาจกฎหมายดังกล่าว ให้เปลี่ยนไปใช้อำนาจกฎหมายในท้องถิ่นของคุณ และหากศาลดังกล่าวกันไม่ให้นำกฎหมายประเทศญี่ปุ่นมาบังคับใช้ ให้ใช้กฎหมายในประเทศหรือภูมิภาคที่คุณพำนักอยู่แทน

18. ข้อตกลงทั้งหมด

ข้อกำหนดร่วมกับคำชี้แจงสิทธิ์ส่วนบุคคลจะรวมกันเป็นข้อตกลงทั้งหมดและเป็นความเข้าใจร่วมระหว่างคุณและ Canon เกี่ยวกับการบริการนี้

ปรับปรุงล่าสุด: 3 ก.ย. 2013
