คำชี้แจงสิทธิ์ส่วนบุคคลบริการการแปลงข้อมูล

คำชี้แจงสิทธิ์ส่วนบุคคลบริการการแปลงข้อมูล ('คำชี้แจงสิทธิ์ส่วนบุคคล') จะอธิบายถึงข้อมูลที่ Canon Inc. ('Canon') เก็บรวบรวมจากผู้ใช้ 'บริการ' ดังที่กำหนดไว้ในหัวข้อที่ 1 จากทั่วทั้งโลก (ภายใต้ข้อยกเว้นบางประการ) รวมถึงวิธีการนำข้อมูลเหล่านี้ไปใช้และเปิดเผย
ด้วยการเลือก 'ยอมรับ' จะถือว่าคุณแสดงตนว่ายอมรับการรวบรวม ใช้งาน และเปิดเผยข้อมูลดังที่ระบุไว้ในคำชี้แจงสิทธิ์ส่วนบุคคลและข้อกำหนดการใช้บริการการแปลงข้อมูล ('ข้อกำหนด')  หากคุณไม่ยอมรับข้อกำหนดของคำชี้แจงสิทธิ์ส่วนบุคคลหรือข้อกำหนดดังกล่าว คุณจะไม่สามารถใช้บริการได้  คำชี้แจงสิทธิ์ส่วนบุคคลนี้จะแทนที่คำชี้แจงสิทธิ์ส่วนบุคคลอื่นๆ ของ Canon ที่เกี่ยวข้องกับบริการนี้
Canon สงวนสิทธิ์ที่จะแก้ไขคำชี้แจงสิทธิ์ส่วนบุคคลในเวลาใดก็ได้ตามดุลยพินิจแต่เพียงผู้เดียวของบริษัท  หากคุณไม่ยอมรับคำชี้แจงสิทธิ์ส่วนบุคคลที่แก้ไขดังกล่าว คุณจะไม่สามารถใช้บริการได้  การใช้บริการต่อไปของคุณจะถือเป็นการตกลงยอมรับข้อกำหนดที่แก้ไขดังกล่าว

1. นิยามของบริการ

'บริการ' หมายถึง บริการแปลงไฟล์เอกสารหรือไฟล์ภาพ ('เนื้อหา') บนเซิร์ฟเวอร์ของ Canon เมื่อคุณพิมพ์เนื้อหาโดยใช้ซอฟต์แวร์แอพพลิเคชั่นสำหรับอุปกรณ์เคลื่อนที่

2. ข้อมูลที่ Canon เก็บรวบรวม

Canon ได้รับข้อมูลต่อไปนี้ ('ข้อมูล') จากคุณเมื่อคุณใช้บริการ:

(a) เนื้อหาที่คุณดำเนินการผ่านบริการ
(b) ชื่อรุ่นเครื่องพิมพ์ที่คุณใช้ในการพิมพ์เนื้อหา
(c) ข้อมูลเกี่ยวกับการพิมพ์ของคุณ (รวมทั้งการตั้งค่าพิมพ์สองหน้า จำนวนชุดของการพิมพ์ การตั้งค่าสี/โมโนโครม ขนาดกระดาษ จำนวนหน้า ชนิดเอกสาร ฯลฯ)
(d) ที่อยู่อินเทอร์เน็ตโพรโทคอล (IP) และ
(e) ข้อมูลเกี่ยวกับอุปกรณ์เคลื่อนที่ของคุณ เช่น ชนิด OS และหมายเลขเวอร์ชัน การตั้งค่าภาษา และโซนเวลา

3. การใช้ข้อมูล

Canon ใช้ข้อมูลเพื่อวัตถุประสงค์ดังต่อไปนี้:

(a) เพื่อมอบบริการให้แก่คุณ
(b) เพื่อพัฒนาและปรับปรุงผลิตภัณฑ์และบริการของ Canon
(c) เพื่อปกป้องคุณและผู้อื่นรวมถึง Canon และธุรกิจของ Canon
(d) เพื่อดูแลระบบและแก้ไขปัญหาของบริการ หรือ
(e) ตามที่ระบุในคำชี้แจงสิทธิ์ส่วนบุคคลหรือข้อกำหนด

4. การเปิดเผยข้อมูล

ข้อมูลอาจได้รับการเปิดเผยต่อบุคคลที่สาม (รวมถึงบริษัทสาขาของ Canon) ตามคำชี้แจงสิทธิ์ส่วนบุคคล

4.1  Canon อาจแบ่งปันข้อมูลนี้กับบริษัทสาขาเพื่อที่บริษัทสาขาจะได้ดำเนินการบริการบางส่วนในนามของ Canon หรือเพื่อวัตถุประสงค์อื่นที่สอดคล้องกับคำชี้แจงสิทธิ์ส่วนบุคคล  บริษัทสาขาของ Canon ต้องรักษาข้อมูลดังกล่าวตามคำชี้แจงสิทธิ์ส่วนบุคคล

4.2  Canon อาจใช้บริการจากผู้ให้บริการซึ่งเป็นบุคคลที่สามและคู่ค้าธุรกิจเพื่อมอบบริการหรือเพื่อดำเนินการฟังก์ชันที่เกี่ยวข้องกับบริการ และอาจแบ่งปันข้อมูลกับบริษัทเหล่านั้น  ผู้ให้บริการซึ่งเป็นบุคคลที่สามและคู่ค้าธุรกิจเหล่านี้จะถูกห้ามไม่ให้นำข้อมูลไปใช้เพื่อวัตถุประสงค์อื่นนอกเหนือไปจากการดำเนินการฟังก์ชันตามที่กำหนดและเก็บข้อมูลดังกล่าวไว้เป็นความลับ

4.3  Canon อาจเปิดเผยข้อมูลให้แก่บุคคลที่สาม:

(a) เพื่อปฏิบัติตามกฎหมาย ข้อบังคับ หรือคำสั่งศาลใดๆ เพื่อสนองต่อหมายศาลหรือข้อเรียกร้องเพื่อการสืบสวนที่คล้ายกันอื่นๆ คำสั่งศาล หรือ คำร้องขอความร่วมมือจากหน่วยงานบังคับใช้กฎหมาย หน่วยงานรัฐบาล หรือคณะส่วนบุคคล
(b) เพื่อบังคับใช้ข้อกำหนดหรือข้อตกลงหรือนโยบายอื่นๆ
(c) เพื่อใช้หรือคุ้มครองสิทธิ์ตามกฎหมายของ Canon หรือตามที่กำหนดโดยกฎหมาย (ในกรณีดังกล่าว Canon สามารถหยิบยกหรือสละการคัดค้านทางกฎหมายใดๆ ที่มีต่อ Canon)
(d) เมื่อ Canon เชื่อว่าเป็นการเหมาะสมที่จะเปิดเผยข้อมูลซึ่งเกี่ยวข้องกับการสืบสวน ป้องกันหรือลงมือกระทำการอื่นใดเกี่ยวกับกิจกรรมที่ผิดกฎหมาย ต้องสงสัยว่ามีการฉ้อโกง หรือการกระทำผิดอื่นๆ หรือ
(e) เพื่อปกป้องและคุ้มครองสิทธิ์ ทรัพย์สิน หรือความปลอดภัยของ Canon รวมถึงธุรกิจ ลูกค้าหรือลูกจ้างหรืออื่นๆ ของ Canon

4.4  หาก Canon มีส่วนเกี่ยวข้องในการขาย การควบกิจการ การครอบกิจการ การขายสินทรัพย์หรือธุรกิจ การขายบริษัท การรวมบริษัท การเสนอขายหลักทรัพย์ การล้มละลาย การปรับองค์กร การเลิกกิจการ หรือการดำเนินธุรกรรมอื่นๆ หรือหากมีการเปลี่ยนแปลงกรรมสิทธิ์ทั้งหมดหรือส่วนสำคัญของธุรกิจ Canon แล้ว Canon อาจเปิดเผยหรือถ่ายโอนข้อมูลทั้งหมดหรือบางส่วนให้แก่บุคคลที่สามรายหนึ่งหรือหลายรายที่มีส่วนเกี่ยวข้อง

4.5  Canon อาจแบ่งปันข้อมูลรวมซึ่งเป็นข้อมูลที่ไม่สามารถใช้เพื่อระบุตัวคุณให้แก่บุคคลที่สาม

5. การป้องกันข้อมูล

Canon มีการระวังอย่างเหมาะสมในการปกป้องข้อมูลที่คุณส่งไปยังไซต์ Canon และบริการไม่ให้เกิดการสูญเสีย ลักลอบขโมย นำไปใช้ในทางที่ผิด เข้าถึงโดยไม่ได้รับอนุญาต เปิดเผย แก้ไขและทำลาย  การสื่อสารระหว่างคุณและ Canon ผ่านบริการโดยใช้วิธีการเข้ารหัสด้วย SSL (Secure Socket Layer)
อย่างไรก็ตาม Canon ไม่สามารถแน่ใจหรือรับประกันได้ว่าข้อมูลที่ Canon ได้รับหรือรวบรวมมีความปลอดภัยอย่างเต็มที่ นอกจากนี้ ไม่มีการส่งผ่านทางอินเทอร์เน็ตใดที่มีความปลอดภัยอย่างเต็มที่หรือปราศจากความผิดพลาด ดังนั้น คุณต้องยอมรับความเสี่ยงจากการให้ข้อมูลกับ Canon

6. การเก็บข้อมูล

ข้อมูลที่ Canon ได้รับผ่านบริการจะถูกลบจากเซิร์ฟเวอร์ Canon ทันที หลังจากที่ดำเนินการเนื้อหาดังกล่าว  Canon จะเก็บรักษาข้อมูลรวมถึงเนื้อหาเป็นระยะเวลาเท่าที่จำเป็นในการตอบสนองต่อวัตถุประสงค์ในการเก็บข้อมูลดังกล่าวและในการทำตามเงื่อนไขของกฎหมายที่บังคับใช้

7. การยินยอมให้ถ่ายโอน ประมวลผลและจัดเก็บข้อมูล

ข้อมูลอาจถูกถ่ายโอน ประมวล และจัดเก็บในประเทศที่แตกต่างออกไปซึ่งอาจมีระดับการป้องกันความเป็นส่วนตัวที่ต่างจากที่มีผลใช้การในประเทศของคุณ  โปรดทราบว่าข้อมูลบางส่วนหรือทั้งหมดอาจถูกมอบให้แก่ผู้ให้บริการซึ่งเป็นบุคคลที่สามและอาจเก็บข้อมูลเหล่านั้นไว้ในประเทศอื่นนอกเหนือประเทศของคุณ  คุณรับทราบและเข้าใจว่าข้อมูลดังกล่าวจะอยู่ภายใต้กฎหมายที่บังคับใช้ของเขตอำนาจนั้นๆ ซึ่งอาจไม่ได้มอบการป้องกันแบบเดียวกันกับในประเทศที่คุณพำนักอยู่

8. อายุที่กำหนด

Canon ไม่รับรู้ถึงจัดเก็บข้อมูลส่วนตัวจากบุคคลซึ่งมีสถานะวัยที่ยังไม่จัดเป็นว่าผู้ใหญ่ในประเทศหรือภูมิภาคที่เขาพำนักอยู่  บุคคลใดที่ยังไม่บรรลุสถานะวัยผู้ใหญ่ไม่ควรดำเนินการข้อมูลส่วนตัวผ่านบริการ  หากมีเหตุผลใดให้เชื่อว่า Canon ได้รับข้อมูลส่วนบุคคลโดยบังเอิญจากบุคคลซึ่งยังไม่บรรลุสถานะวัยผู้ใหญ่ โปรดติดต่อ Canon โดยทันทีตามที่อยู่ติดต่อที่ระบุในหัวข้อที่ 9 นี้

9. ติดต่อ

หากมีข้อสงสัยหรือข้อคิดเห็นเกี่ยวกับคำชี้แจงสิทธิ์ส่วนบุคคล โปรดติดต่อตามรายละเอียดต่อไปนี้:

http://canon.com/support/

ปรับปรุงล่าสุด: 1 พฤศจิกายน 2022
